钦定古今图书集成/明伦汇编/交谊典/第041卷 > 礼记 > 《上时相启》李商隐
## 钦定古今图书集成/明伦汇编/交谊典/第041卷 > 礼记 > 《上时相启》李商隐

商隐启：“暮春之初，甘泽仍降。既闻霑足，又欲开晴。实
关燮和，克致丰阜。繁阴初合，则傅说为霖；媚景将开，
则赵衰呈日。获依恩养，定见昇平。绝路左之喘牛，用
惊丙吉；无厩中之恶马，以役任安。偃仰兴居，惟有歌
咏。瞻望闱闼，不胜肺肝。谨启。”